钦定古今图书集成/明伦汇编/氏族典/第058卷 > 徐清叟
## 钦定古今图书集成/明伦汇编/氏族典/第058卷 > 徐清叟

按《宋史徐清叟传》，“清叟字真翁，焕章阁学士应龙之
子。嘉定七年进士，历主管户部架阁，迁籍田令，转军
器监主簿，再迁太常博士兼崇政殿说书，迁秘书郎，
升著作佐郎，兼权司封郎官，迁军器少监，兼职依旧，
迁将作监，拜殿中侍御史，迁太常少卿，兼权户部侍
郎兼侍讲，寻权工部侍郎，以右文殿修撰知泉州，集
英殿修撰、知静江府、广西经略安抚使，迁侍右侍郎、
主管云台观。召赴阙，迁户部侍郎，再为侍右侍郎。以
宝章阁直学士知温州，改知福建安抚使，改知婺州。
以焕章阁直学士差知泉州，辞免，改知袁州，又改知
绍兴府、两浙东路安抚使。辞免，改知潭州，寻知广州
兼广东经略安抚使。”召赴阙，权兵部尚书兼侍读。淳
祐九年，兼同修国史、实录院同修撰，权吏部尚书，迁
礼部尚书，拜端明殿学士、签书枢密院事，进同知枢
密院，封晋宁郡公。十二年，拜参知政事，寻知枢密院
事兼参知政事。朱应元论罢，以资政殿大学士提举
玉隆万寿宫，改洞霄宫，复以朱熠论罢。久之，以旧职
提举洞霄宫。开庆元年，召赴阙，以旧职提举佑神观。
出知泉州，复提举佑神观。景定二年，转两官，致仕。卒，
赠少师，谥“忠简。”清叟以风节尚，而劾罢袁甫，于公论
少贬云。